ddrg/super_eurlex huggingface dataset:
Kommissionens beslutning

af 18. juli 2001

om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel

(meddelt under nummer K(2001) 1953)

(EØS-relevant tekst)

(2001/610/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved Kommissionens beslutning 2001/298/EØF(2), særlig artikel 19, nr. ii), og

ud fra følgende betragtninger:

(1) Efter Kommissionens beslutning 93/195/EØF(3), senest ændret ved beslutning 2001/144/EF(4), er genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i et af de tredjelande, der er angivet i bilag II til denne beslutning.

(2) For at lette deltagelse for væddeløbsheste med oprindelse i EU i internationale gruppeløb i tredjelande, der er inddelt i forskellige grupper, navnlig Australien, Canada, USA, Hongkong, Japan, Singapore eller De Forenede Arabiske Emirater, bør ovennævnte periode forlænges til højst 90 dage, og begrænsningen til lande inden for samme gruppe bør ophæves for væddeløbsheste, der deltager i sådanne løb.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/195/EØF foretages følgende ændringer:

1) I artikel 1 indsættes som følgende: "- når der er tale om heste, der har deltaget i internationale gruppeløb i Australien, Canada, USA, Hongkong, Japan, Singapore eller De Forenede Arabiske Emirater, og som opfylder betingelserne i det sundhedscertifikat, hvortil modellen er vist i bilag VIII"

2) Bilaget til nærværende beslutning indsættes som bilag VIII

Artikel 2

Denne beslutning er rettet til medlemsstaterne.

Udfærdiget i Bruxelles, den 18. juli 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 102 af 12.4.2001, s. 63.

(3) EFT L 86 af 6.4.1993, s. 1.

(4) EFT L 53 af 23.2.2001, s. 23.

BILAG

"BILAG VIII

>PIC FILE= "L_2001214DA.004603.TIF">

>PIC FILE= "L_2001214DA.004701.TIF">

>PIC FILE= "L_2001214DA.004801.TIF">"
Kommissionens beslutning

af 20. august 2001

om ændring af beslutning 95/453/EF om særlige betingelser for import af levende toskallede bløddyr, pighuder, sækdyr og havsnegle med oprindelse i Republikken Korea

(meddelt under nummer K(2001) 2556)

(EØS-relevant tekst)

(2001/676/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(1), senest ændret ved direktiv 97/79/EF(2), særlig artikel 9, stk. 4, og

ud fra følgende betragtninger:

(1) I artikel 1 Kommissionens beslutning 95/453/EF af 23. oktober 1995 om særlige betingelser for import af levende toskallede bløddyr, pighuder, sækdyr og havsnegle med oprindelse i Republikken Korea(3), senest ændret ved beslutning 1999/530/EF(4), er det fastsat, at Ministry of Maritime Affairs and Fisheries - National Fishery Products Inspection Station (NFPIS) er den myndighed i Republikken Korea, der er ansvarlig for at kontrollere, at fiskerivarer og akvakulturprodukter opfylder kravene i direktiv 91/492/EØF, og for at attestere dette.

(2) Efter en omstrukturering af Koreas administration er myndigheden for udstedelse af sundhedscertifikater for fiskerivarer (NFPIS) nu "National Fisheries Products Quality Inspection Service (NFPQIS)" og denne myndighed er i stand til effektivt at kontrollere overholdelsen af de gældende love. Det er derfor nødvendigt at ændre navnet på den myndighed, er der anført i beslutning 95/453/EF.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1 i beslutning 95/453/EF affattes således: "Artikel 1

'National Fisheries Products Quality Inspection Service (NFPQIS)' er den myndighed i Republikken Korea, der er ansvarlig for at kontrollere, at levende toskallede bløddyr, pighuder, sækdyr og havsnegle opfylder kravene i direktiv 91/492/EØF, og for at attestere dette."

Artikel 2

Denne beslutning er rettet til medlemsstaterne.

Udfærdiget i Bruxelles, den 20. august 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 1.

(2) EFT L 24 af 30.1.1998, s. 31.

(3) EFT L 264 af 7.11.1995, s. 35.

(4) EFT L 203 af 3.8.1999, s. 76.
Kommissionens beslutning

af 20. august 2001

om ændring af beslutning 95/454/EF om særlige betingelser for import af fiskerivarer og akvakulturprodukter med oprindelse i Republikken Korea

(meddelt under nummer K(2001) 2554)

(EØS-relevant tekst)

(2001/641/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og

ud fra følgende betragtninger:

(1) I artikel 1 i Kommissionens beslutning 95/454/EF af 23. oktober 1995 om særlige betingelser for import af fiskerivarer og akvakulturprodukter med oprindelse i Republikken Korea(3), senest ændret ved beslutning 1999/401/EF(4), er det fastsat, at "Ministry of Maritime Affairs and Fisheries - National Fisheries Products Inspection Station (NFPIS)" er den myndighed i Republikken Korea, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem.

(2) Efter en omstrukturering af Koreas administration er myndigheden for udstedelse af sundhedscertifikater for fiskerivarer nu "National Fisheries Products Quality Inspection Service (NFPQIS)". Den nye myndighed kan effektivt kontrollere overholdelsen af de gældende love. Det er derfor nødvendigt at ændre navnet på den myndighed, der er anført i beslutning 95/454/EF og i modellen for sundhedsattesten i bilag A til nævnte beslutning.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 95/454/EF foretages følgende ændringer:

1) Artikel 1 affattes således: "Artikel 1

'National Fisheries Products Quality Inspection Service (NFPQIS)' er den myndighed i Republikken Korea, der er ansvarlig for at kontrollere, at fiskerivarer og akvakulturprodukter opfylder kravene i direktiv 91/493/EØF, og for at attestere dette."

2) Artikel 3, stk. 2, affattes således: "2. Certifikaterne skal indeholde navn, titel og underskrift for NFPQIS's repræsentant og dennes officielle stempel, der skal have en farve, der afviger fra farven på de øvrige angivelser."

3) Bilag A affattes som angivet i bilaget til nærværende forordning.

Artikel 2

Denne beslutning træder i kraft på femogfyrrendedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. august 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 264 af 7.11.1995, s. 37.

(4) EFT L 151 af 18.6.1999, s. 27.

BILAG

"BILAG A

>PIC FILE= "L_2001224DA.001203.TIF">

>PIC FILE= "L_2001224DA.001301.TIF">"
Kommissionens beslutning

af 16. januar 2001

om fastsættelse af referencemetoder til måling af PCB i medfør af artikel 10, litra a), i Rådets direktiv 96/59/EF om bortskaffelse af polychlorbiphenyler og polychlorterphenyler (PCB/PCT)

(meddelt under nummer K(2001) 107)

(2001/68/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT)(1), særlig artikel 10, litra a), og

ud fra følgende betragtninger:

(1) I medfør af artikel 10, litra a), i direktiv 96/59/EF fastsætter Kommissionen referencemålemetoderne til bestemmelse af PCB-indholdet i kontaminerede materialer.

(2) Det er nu muligt at fastsætte en referencemetode til bestemmelse af PCB i olieprodukter og olieaffald og en referencemetode til bestemmelse af PCB i transformerolie og lignende.

(3) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat ved artikel 18 i Rådets direktiv 75/442/EØF(2) -

VEDTAGET FØLGENDE BESLUTNING:

Artikel 1

Som referencemetode til bestemmelse af PCB i olieprodukter og olieaffald benyttes europæisk standard EN 12766-1 og prEN 12766-2 og efterfølgende reviderede udgaver heraf.

Artikel 2

Som referencemetode til bestemmelse af PCB i transformerolie og lignende benyttes europæisk standard IEC 61619 og efterfølgende reviderede udgaver heraf.

Artikel 3

Denne beslutning anvendes fra tredivtedagen efter offentliggørelsen i De Europæiske Fællesskabers Tidende.

Artikel 4

Denne beslutning er rettet til medlemsstaterne.

Udfærdiget i Bruxelles, den 16. januar 2001.

På Kommissionens vegne

Margot Wallström

Medlem af Kommissionen

(1) EFT L 243 af 24.9.1996, s. 31.

(2) EFT L 78 af 26.3.1991, s. 32.
Kommissionens beslutning

af 17. januar 2001

om fornyelse af EF's beredskabslager af bluetonguevaccine

(meddelt under nummer K(2001) 115)

(2001/69/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 6 og 8, og

ud fra følgende betragtninger:

(1) Bluetongue er en virussygdom hos drøvtyggere, der overføres af leddyr, og som kan give fåreproduktionen alvorlige økonomiske tab.

(2) Efter bluetongueudbruddet i oktober 2000 på Balearerne og Korsika blev de 500000 doser serotype 2 i det beredskabslager af vaccine, som blev oprettet efter vedtagelsen af Kommissionens beslutning 2000/477/EF(3), sendt til og anvendt af de pågældende medlemsstater.

(3) Indtil der træffes beslutning om næste års definitive vaccineringsstrategi, der muligvis bliver langt mere omfattende, er det nødvendigt at forny dette beredskabslager af vaccine.

(4) 500000 doser var utilstrækkeligt til at afhjælpe situationen på Balearerne og Korsika, hvorfor det foreslås at forny lageret med 750000 doser.

(5) Der fremstilles ingen bluetonguevaccine i medicinalindustrien i medlemsstaterne.

(6) Onderstepoort-laboratoriet i Sydafrika er det eneste laboratorium, der må fremstille en svækket monovalent serotype 2-vaccine.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Generaldirektøren for Generaldirektoratet for Sundhed og Forbrugerbeskyttelse bemyndiges til i en nødsituation at træffe foranstaltninger til at indkøbe 750000 doser monovalent bluetonguevaccine (serotype 2) fra Onderstepoort-laboratoriet i Sydafrika.

2. De foranstaltninger, der er omhandlet i stk. 1, omfatter oplagring og lufttransport af vaccine på en sådan måde, at den hurtigst muligt kan sendes til de berørte medlemsstater.

Artikel 2

Maksimumsudgifterne til de foranstaltninger, der er omhandlet i artikel 1, fastsættes til 70000 EUR.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. januar 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 187 af 26.7.2000, s. 56.
Kommissionens afgørelse

af 28. december 2000

om tilpasning af de justeringskoefficienter, der fra 1. februar, 1. marts, 1. april, 1. maj og 1. juni 2000 finder anvendelse på lønninger til tjenestemænd ved De Europæiske Fællesskaber, som gør tjeneste i tredjeland

(2001/44/EF, EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68(1), senest ændret ved forordning (EF, EKSF Euratom) nr. 2700/1999(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, EKSF, Euratom) nr. 1967/2000(3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 2000, der i tjenestestedets valuta udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til Vedtægten.

(3) Fra 1. februar, 1. marts, 1. april, 1. maj og 1. juni 2000 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. februar, 1. marts, 1. april, 1. maj og 1. juni 2000 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 28. december 2000.

På Kommissionens vegne

Michaele Schreyer

Medlem af Kommissionen

(1) EFT L 56 af 4.3.1968, s. 1.

(2) EFT L 327 af 21.12.1999, s. 1.

(3) EFT L 235 af 19.9.2000, s. 1.

(4) EFT L 233 af 15.9.2000, s. 47.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Kommissionens beslutning

af 3. januar 2001

om særlige foranstaltninger for oksekødssektoren i Danmark og Nederlandene i henhold til forordning (EF) nr. 2777/2000

(meddelt under nummer K(2000) 4422)

(Kun den danske og den nederlandske udgave er autentisk)

(2001/3/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 38, stk. 2, og

ud fra følgende betragtninger:

(1) Ifølge artikel 3, stk. 4, i Kommissionens forordning (EF) nr. 2777/2000 af 18. december 2000 om ekstraordinære støtteforanstaltninger for oksekødsmarkedet(2) kan medlemsstaterne bemyndiges til at ophøre med at anvende den omhandlede opkøbsordning, hvis de kan dokumentere at have tilstrækkelig kapacitet til at BSE-teste alle dyr på over 30 måneder ved normal tilførsel og slagtning af dyr. Danmark og Nederlandene har forelagt Kommissionen en sådan dokumentation, og efter anmodning fra disse medlemsstater bør de derfor have bemyndigelse til at ophøre med at anvende ordningen.

(2) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE BESLUTNING:

Artikel 1

Danmark og Nederlandene bemyndiges til at ophøre med at anvende den opkøbsordning, der er fastsat ved forordning (EF) nr. 2777/2000.

Artikel 2

Denne beslutning er rettet til Kongeriget Danmark og Kongeriget Nederlandene.

Udfærdiget i Bruxelles, den 3. januar 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 321 af 19.12.2000, s. 47.
Kommissionens beslutning

af 7. august 2001

om ændring af beslutning 94/467/EF om sundhedsmæssige garantier for transport af hovdyr fra et tredjeland til et andet i overensstemmelse med artikel 9, stk. 1, i Rådets direktiv 91/496/EØF

(meddelt under nummer K(2001) 2482)

(EØS-relevant tekst)

(2001/662/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 9, stk. 1, litra c), og

ud fra følgende betragtninger:

(1) Rådets direktiv 90/426/EØF(3), senest ændret ved beslutning 2001/298/EF(4), fastsætter dyresundhedsmæssige betingelser for enhovede dyrs bevægelser og indførsel af enhovede dyr fra tredjelande.

(2) Kommissionens beslutning 92/260/EØF(5), senest ændret ved beslutning 2001/619/EF(6), fastsætter bestemmelser om dyresundhedsmæssige betingelser og udstedelse af sundhedscertifikat ved midlertidig indførsel af registrerede hovdyr. I henhold til denne beslutning kræves der bl.a. en vis opholdsperiode i afsendelseslandet. Ved beregning af den pågældende periode kan der imidlertid tages hensyn til en opholdsperiode i medlemsstater eller visse tredjelande, hvis der som minimum er opfyldt dyresundhedsmæssige krav svarende til de ovenfor angivne.

(3) Kommissionens beslutning 94/467/EF(7) fastsætter dyresundhedsmæssige garantier for transport af enhovede dyr fra et tredjeland til et andet i overensstemmelse med artikel 9, stk. 1, i direktiv 91/496/EØF. Hvad angår de nærmere dyresundhedsmæssige betingelser henvises der til betingelserne i beslutning 92/260/EØF.

(4) Transport gennem medlemsstaterne af visse enhovede dyr, der ellers ville kunne indføres midlertidigt eller endeligt til EU, vanskeliggøres i den nuværende situation unødvendigt. Denne beslutning har til formål at lette en sådan transport for registrerede heste.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1 i beslutning 94/467/EF indsættes som stk. 3: "3. Uanset bestemmelserne i stk. 2 affattes landelisten i punkt III, afsnit d), tredje led, i sundhedscertifikat A, B, C, D og E i bilag II til beslutning 92/260/EØF som listen over tredjelande i gruppe A-E i bilag I til beslutning 92/260/EØF, når der er tale om registrerede heste."

Artikel 2

Denne beslutning er rettet til medlemsstaterne.

Udfærdiget i Bruxelles, den 7. august 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 224 af 18.8.1990, s. 42.

(4) EFT L 102 af 12.4.2001, s. 63.

(5) EFT L 130 af 15.5.1992, s. 67.

(6) EFT L 215 af 9.8.2001, s. 55.

(7) EFT L 190 af 26.7.1994, s. 28.
Kommissionens beslutning

af 21. marts 2001

om ændring af beslutning 98/424/EF om særlige betingelser for import af fiskerivarer og akvakulturprodukter med oprindelse i Maldiverne

(meddelt under nummer K(2001) 739)

(EØS-relevant tekst)

(2001/252/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, og

ud fra følgende betragtninger:

(1) I artikel 1 i Kommissionens beslutning 98/424/EF af 30. juni 1998 om særlige betingelser for import af fiskerivarer og akvakulturprodukter med oprindelse i Maldiverne(3) er det fastsat, at "Department of Public Health (DPH) of the Ministry of Health" er den myndighed i Maldiverne, der er ansvarlig for at kontrollere, om fiskerivarer og akvakulturprodukter opfylder kravene i direktiv 91/493/EØF, og for at godkende dem.

(2) Efter en omstrukturering af Maldivernes administration er den ansvarlige myndighed for sundhedscertifikater for fiskerivarer blevet ændret til "Public Health Laboratory (PHL) of the Ministry of Health". Den nye myndighed kan effektivt kontrollere overholdelsen af de gældende love. Det er derfor nødvendigt at ændre navnet på den ansvarlige myndighed i beslutning 98/424/EF og i modellen for sundhedsattesten i bilag A til nævnte beslutning.

(3) De i denne beslutning fastsatte foranstaltninger i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/424/EF foretages følgende ændringer:

1) Artikel 1 affattes således:

"Artikel 1

'Public Health Laboratory (PHL) of the Ministry of Health' er den myndighed i Maldiverne, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF."

2) Artikel 3, stk. 2, affattes således:

"2. Certifikaterne skal indeholde navn, titel og underskrift for PHL's repræsentant og førstnævntes officielle stempel, der skal have en farve, der afviger fra farven på de øvrige angivelser."

3) Bilag A affattes som angivet i bilaget til nærværende forordning.

Artikel 2

Denne beslutning træder i kraft på femogfyrrendedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 21. marts 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 190 af 4.7.1998, s. 81.

BILAG

"BILAG A

>PIC FILE= "L_2001091DA.007903.EPS">

>PIC FILE= "L_2001091DA.008001.EPS">"